पाएं अपने शहर की ताज़ा ख़बरें और फ्री ई-पेपरडाउनलोड करें
रेल टिकट के लिए अब आपको लंबी कतार पर लगने की ज़रूरत नहीं है और आप अपने मोबाइल से सिर्फ एक एसएमएस भेजकर टिकट बुक करवा सकते हैं.
देश में मोबाइल फ़ोन के बढ़ते प्रचलन को देखते हुए भारतीय रेलवे खानपान एवं पर्यटन निगम ( आईआरसीटीसी) ने एसएमएस से टिकट बुक कराने की योजना बनाई है. इस योजना को पहली जुलाई से लागू किया जाएगा.
आईआरसीटीसी के एक वरिष्ठ अधिकारी ने समाचार एजेंसी पीटीआई से कहा कि ये कदम पर्यावरण के अनुकूल भी है क्योंकि इसमें कागज़ की बर्बादी नहीं होती है.
मोबाइल के जरिए कहीं से भी और किसी भी समय एसएमएस भेजकर टिकट बुक किया जा सकता है. इसके लिए एक खास नंबर पर एसएमएस करना होगा जिसकी घोषणा जल्द की जाएगी.
टिकट का प्रिंट आउट निकालने की ज़रूरत नहीं होगी और टिकटिंग मैसेज को ही यात्रा के लिए वैध माना जाएगा.आसान प्रक्रिया
मोबाइल से रेल टिकट कराने के लिए अपने मोबाइल नंबर और बैंक खाते को आईआरसीटीसी में पंजीकृत करवाना होगा. भुगतान की वैधता के लिए बैंक मोबाइल मनी आइडेंटिफायर (एमएमआईडी) और वन टाइम पासवर्ड (ओटीपी) मुहैया कराएगा.
रेल अधिकारी ने कहा कि एसएमएस बुकिंग की प्रक्रिया बेहद आसान है और यात्री को एसएमएस बॉक्स में अपनी यात्रा के बारे में जानकारी लिखकर भेजना होगा.
उसे एक ट्रांजेक्शन आईडी मिलेगी जिसके बाद उसे एक और एसएमएस भेजना होगा जिसमें उसे एमएमआईडी और पासवर्ड देना होगा.
ये सेवा सभी मोबाइल सेवा प्रदाता कंपनियों के लिए उपलब्ध रहेगी और हर एसएमएस के लिए तीन रुपए लिए जाएंगे. इसके अलावा 5000 तक की टिकट के लिए पांच रुपए और इससे अधिक राशि के लिए दस रुपए पेमेंट गेटवे चार्ज किया जाएगा.
( बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn